贪婪横取之资财肥身家以长子孙，则国法何存？人心何以示儆？况犯法之人，原有籍没家产之例，是以将奇贪极酷之员，照例抄没，以彰宪典，而惩贪污，并使后来居官者，知赃私之物，不能入已，无益有害，不敢复蹈故辙，勉为廉吏，此朕乂安百姓，整饬吏治之心。今乃被贪财之谤，岂朕不吝惜于数千百万之帑金，而转贪此些微之赃物乎？...」例如：上谕：「又逆书谓朕为淫色。朕在藩邸即清心寡欲，自幼性情不好色欲。即位以后，宫人甚少。朕常自谓天下人不好色未有如朕者。远色二字，朕实可以自信，而诸王大臣近侍等亦共知之。今乃谤为好色，不知所好者何